עבריה
אֲנִי מַבֶּטֶת בָּהּ נִפְעֶמֶת,; נִדְמֶה: הִנֵה זֶה אַךְ; בְּחֵן קְדוּמִים, בִּשְׁחוֹר וְלַהַט; עָלְתָה מִן הַתַּנַ"ךְ.; וְגֶשֶׁר פָּז נִתְלֶה מִמֶּנָה ; אֶל אֶרֶץ הָעִבְרִים.; וְזִכְרוֹנוֹת יְמֵי הַחֶסֶד; בַּנֶּפֶשׁ מִתַּמְּרִים.; בְּנוֹף נֵכָר הָלוֹךְ וָנוֹעַ; (דְּרָכִים בּוֹ מִי יִסְפֹּר?); אֲנִי הֵמַרְתִּי שְׁחוֹר וְלַהַט; בִּתְכֵלֶת וּבִנְהוֹר.; אַךְ אִם מָעַלְתִּי – לֹא לָנֶצַח,; כִּחַשְׁתִּי – לֹא עַד תֹּם.; וְשַׁבְתִּי שׁוּב כְּשׁוּב הַהֵלֶךְ; אֶל כְּפַר מוֹלַדְתּוֹ.; כֹּה אֶעֱמֹד פֹּה לְפָנַיִךְ; נִפְעֶמֶת אֲחוֹתִי,; בְּחֵן קְדוּמִים, בִּשְׁחוֹר וְלַהַט; אָזִין עֵינֵי תְכֶלְתִּי.; 